National Security Agency

A National Security Agency (en galego «Axencia de Seguridade Nacional»), máis coñecida polas súas siglas en inglés NSA, é unha axencia de intelixencia estadounidense.

 Historia e características 
Foi fundada oficialmente o 4 de novembro de 1952 e é responsable de obter e analizar información transmitida por calquera medio de comunicación (SIGINT), e de garantir a seguridade das comunicacións do goberno estadounidense con outras axencias similares doutros países. Pertence ó Departamento de Defensa. As súas actividades de espionaxe inclúen a radiodifusión, tanto de organizacións como de individuos, Internet, e outras formas de comunicación, sobre todo confidenciais. A interceptación de comunicacións seguras inclúe militares, diplomáticos, e outras comunicacións sensibles, confidenciais ou secretas do goberno. A pesar de ser considerada como a organización que máis doutores matemáticos emprega, como propietaria do maior número de superordenadores, e tendo un orzamento moito maior có da CIA, tivo un perfil notablemente baixo ata os últimos anos. Durante moito tempo a existencia desta axencia non foi admitida polo goberno dos EUA. Chegóuselle a coñecer coma No Such Agency (non hai tal axencia).

Por mor do seu labor de espionaxe mediante escoitas, a NSA está fortemente implicada na investigación da criptoanalítica, seguindo o traballo das axencias precursoras que foran responsables de romper moitos códigos e claves durante a segunda guerra mundial (mirar, por exemplo, Código Púrpura, Venona, e JN-25).

A oficina central da Axencia de Seguridade Nacional está en Fort Meade (Maryland), aproximadamente a 16 km ó noroeste de Washington. A NSA ten a súa propia saída na autoestrada Baltimore-Washington, sinalizada como "Só para empregados da NSA". A escala das operacións da NSA é difícil de determinar a partir dos datos desclasificados, pero unha pista é o uso de electricidade da oficina central. O orzamento da NSA para electricidade excede os 21 millóns de US$ por ano, facéndoo o segundo maior consumidor de electricidade do estado de Maryland. As fotos da sede central amosan que hai aproximadamente 18.000 prazas de aparcadoiro no lugar, aínda que se cre que o número de empregados na NSA pode dobrar este número; os empregados están esparexidos por todo o mundo.

O seu programa de comunicacións seguras para o goberno dos Estados Unidos, implicou a NSA na produción de hardware e software de comunicacións e de semicondutores (hai unha planta de fabricación de chips en Fort Meade), na investigación da criptografía, e ten contratos coa industria privada para subministrarlle produtos, equipos tecnolóxicos e até investigación.

 Programas da NSA 
 ECHELON 
miniatura|Un dos presuntos radomos da rede ECHELON.
ECHELON, como tal, é un programa informático. A Rede Echelon en cambio sería un tramado de antenas, estacións de escoita, radares e satélites, apoiados por submarinos e avións espía, unidos todos eses elementos a través de bases terrestres. O seu obxectivo é espiar as comunicacións mundiais, teoricamente, para loitar contra o terrorismo internacional e o tráfico de drogas. Entre as comunicacións espiadas atópanse os correos electrónicos, fax, comunicacións por cable, por satélite, radio, conversacións telefónicas etc.

Na constitución estadounidense establécese que a NSA non pode espiar dentro dos Estados Unidos, pero como a rede ECHELON participan outros países, a NSA pode pedirlle a información a outros servizos de intelixencia que formen parte de UKUSA, como Gran Bretaña, e sería totalmente legal. Hoxe en día a rede ECHELON é un dos proxectos principais aos que se dedica a NSA.

 Escoitas telefónicas baixo o goberno de George W. Bush 
O 16 de decembro de 2005, o xornal The New York Times deu a coñecer que o presidente George W. Bush dera orde á NSA, nun intento de frear o terrorismo, de realizar escoitas telefónicas a individuos que chamasen fóra dos EUA Esta orde executouse sen a aprobación da autoridade competente, o United States Foreign Intelligence Surveillance Court, un tribunal secreto creado para tal fin baixo a ley de vixilancia de intelixencia exterior (Foreign Intelligence Surveillance Act) do 1978.

 Escoitas baixo o goberno de Barack Obama 
No 2009 The New York Times divulgou que a NSA estaba a interceptar comunicacións de cidadáns americanos, incluso de membros do congreso aínda que o departamento de xustiza americano cría que a NSA corrixira os seus erros pasados. O fiscal xeral americano, Eric Holder vólvese ocupar da investigación das escoitas telefónicas de acordo coa lei de vixilancia de intelixencia exterior, pero sen dar explicación do acontecido.

 Directores da NSA 
miniatura|dereita|O xeneral Keith B. Alexander, actual director da NSA.
 1952–1956 Tenente Xeneral Ralph J. Canine, USA.
 1956–1960 Tenente Xeneral John A. Samford, USAF.
 1960–1962 Vicealmirante Laurence H. Frost, USN.
 1962–1965 Tenente Xeneral Gordon A. Blake, USAF.
 1965–1969 Tenente Xeneral Marshall S. Carter, USA.
 1969–1972 Vicealmirante Noel A. M. Gaylor, USN.
 1972–1973 Tenente Xeneral Samuel C. Phillips, USAF.
 1973–1977 Tenente Xeneral Lew Allen, Jr., USAF.
 1977–1981 Vicealmirante Bobby Ray Inman, USN.
 1981–1985 Tenente Xeneral Lincoln D. Faurer, USAF.
 1985–1988 Tenente Xeneral William E. Odom, USA.
 1988–1992 Vicealmirante William O. Studeman, USN.
 1992–1996 Vicealmirante John M. McConnell, USN.
 1996–1999 Tenente Xeneral Kenneth A. Minihan, USAF.
 1999–2005 Tenente Xeneral Michael V. Hayden, USAF.
 2005–Actualidade: Tenente Xeneral Keith B. Alexander, USA.

USA, USAF, e USN son os acrónimos de United States Army, United States Air Force, e United States Navy, respectivamente.

 Sistemas de encriptación da NSA 
A NSA é responsable dos seguintes sistemas de encriptación:
 EKMS; Sistema electrónico de administración de claves.
 FNBDT; Future Narrow Band Digital Terminal (Futuro terminal dixital de banda estreita).
 Fortezza; encryption based on portable crypto token in PC Card format.
 KL-7; ADONIS off-line rotor encryption machine (post-WW II to 1980s).
 KW-26 ROMULUS electronic in-line teletype encryptor (1960s–1980s).
 KW-37 JASON fleet broadcast encryptor (1960s–1990s).
 KY-57 VINSON tactical radio voice encryptor (Encriptor táctico de voz por radio).
 SINCGARS radio táctica con frecuencia de saltos criptografiada.
 STE Equipamento de seguridade telefónica.
 STU-III antiga unidade de seguridade telefónica.

 Supercomputadores 
+ Super ordenadores da NSA (no 2002)Tipo de Ordenador  Potenxia (en Xigaflops) Cray T3E-1200E LC1900 Cray T3E-900 LC1324 Cray SVI-18/576 (-4Q02) SGI 2800/250-2304 HP SuperDome/552-512 Cray T3E-1350 LC800 SGI 3800/400-1064 Cray T3E-1200E LC540 648Cray T3E-1200E LC540 648Cray T3E-1200E LC540 648Cray T3E-1200 LC404 Cray T3E-1200 LC284 Cray X1-6/192 (+1Q03) Total 
Dado a alta confidencialidade da NSA é difícil controlar a veracidade desta información.

 Orzamentos 
Comparativa dos orzamentos das axencias de seguridade dos Estados Unidos en 2013 en miles de millóns de dólares americanos:

 A NSA e o Software Libre 
A NSA, no marco da seguridade informática dos ordenadores do goberno dos EUA contribuíu co software libre creando varios modificacións de seguridade para Linux baixo o nome de SELinux (Security-Enhanced Linux).

 Na ficción 
Dende que se revelou a existencia da NSA converteuse, especialmente dende a década dos 1990, en parte da ficción da espionaxe. Moitas das representacións esaxeran as actividades e participación da axencia en distintos eventos. Aparece en libros como Digital Fortress de Dan Brown, Red Storm Rising de Tom Clancy, en series de televisión como Chuck ou Jack 2.0, en películas como xXx, Good Will Hunting, Die Another Day ou The Simpsons Movie e en videoxogos como a saga de Splinter Cell onde é parte fundamental do xogo.

 Notas 

 Véxase tamén 
 Outros artigos 
 Central Intelligence Agency
 ECHELON
 UKUSA
 SIGINT
 Código Púrpura
 Skipjack

 Ligazóns externas 
 NSA/CSS 
 NSA Security-Enhanced Linux 
 Sede da NSA vista aérea - Vista aérea dende Google Maps

Categoría:Estados Unidos de América
Categoría:Servizos de intelixencia
Categoría:Axencias do goberno dos Estados Unidos de América